Callosamia

se Systematisk inndeling

Callosamia er en slekt av sommerfugler som hører til familien påfuglspinnere (Saturniidae).

Utseende 
Middelsstore (vingespenn 60-70 millimeter) påfuglspinnere, de minste medlemmene i gruppen Attacini. Hunnene er mest lyst rødbrune, hannene mørkt gråbrune på grunnfarge. Forvingene er ikke eller lite sigdformede. I vingespissen er det en liten øyeflekk. Hver vinge har en liten, mer eller mindre L-formet, hvit flekk og en hvit tverrstripe utenfor denne. Den ytre delen er ofte lysere enn den indre.

Levevis 
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse 
Slekten er utbredt i det østlige Nord-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae 
 Slektsgruppen Attacini – inneholder mange svært store arter
 Slekten Callosamia Packard, 1864
 Callosamia angulifera (Walker, 1855)
 Callosamia promethea (Drury, 1773)
 Callosamia securifera (Maassen, 1873)

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.

Eksterne lenker 
 
 Saturniidae Web - Callosamia. Med bilder av de fleste artene 

Påfuglspinnere
Dyr formelt beskrevet i 1864
Dyr formelt beskrevet av Alpheus Spring Packard